TEST ZO SJL 
Kód uchádzača: ...............................................                Dátum: .........................................
1. Doplňte chýbajúce písmená a interpunkčné znamienka
Štátna hymna  __lovenskej republiky sa volá __ad Tatrou sa bl__ska a má dve slohy. Text  tejto piesne napísal štúrovsk__ básnik Janko Matúška na nápev slovenskej  ľudovej pesničky. Slová __olnokubínskeho rodáka si nôtili  mlad__ __túrovci  ktor__ na protest proti prepusteniu Ľudovíta Štúra z bratislavského l__cea  odišli z __ratislavy do __evoče. Neskôr ju hrdo spievali slovensk__ dobrovo__níci počas revolúcie v štyridsiat__ch rokoch 19 storočia. Aj preto je naša hymna súčasťou __lovenskej h__stórie. Keď sa hrá  mali by sme jej vzdať primeranú  úctu. 
2. Z uvedeného textu nevyplýva, že
    a) hymna vznikla počas cesty prívržencov Ľ. Štúra na ich nové pôsobisko.   
    b) hudobná časť našej hymny bola pôvodne ľudová pieseň.
    c) autor hymny pochádzal z Oravy.
    d) text hymny je rozdelený na 2 strofy.                                                                                                            
3. Určte 3 básnikov, ktorí patria do romantickej štúrovskej generácie.
     a) Samo Chalupka            b) Daniel Hevier           c) Ivan Krasko  
     d) Andrej Sládkovič          e) Milan Rúfus              f) Ján Botto
4. Určte jazykový štýl textu našej štátnej hymny.
    a) administratívny      b) hovorový       c) náučný       d) umelecký      e) rečnícky                                          
5. V tvorbe štúrovských básnikov sa najčastejšie uplatňoval rým so schémou AA BB.  
     Napíšte jeho názov.             ______________________________________________   
6. Určte, aký umelecký prostriedok sa uplatňuje v tomto verši našej národnej  hymny:
    ,,Už Slovensko vstáva, putá si strháva.“
     a) anafora      b) epiteton      c) personifikácia     d) prirovnanie    e) metafora                                   
7. Vyberte slovo, ktoré nie je súčasťou synonymického radu.
     a) mince            b) železá            c) putá            d) okovy        e) reťaze                                                    
8. Akým jazykovým prostriedkom je  veta: ,,Ako sa do hory volá, tak sa z hory  ozýva.“
     a) frazeologizmus     b) termín      c) archaizmus      d) poetizmus     e) neologizmus                                
9.  Určte slovné druhy a gramatické kategórie slov v danom úryvku − ,,hromy divo bijú“.
      hromy - __________     ___________     ____________     __________     __________  
                   slovný druh            rod                    číslo                    pád                     vzor       
     divo -     _____________                                                                                                   
                     slovný druh                                                                                                                  
       bijú -     _________________       _________________     _________________
                          slovný druh                             osoba                               číslo
                    _______________     __________       ____________    _____________
                          čas                          spôsob                        vid           slovesný  spôsob  
10.  V danej vete určte vetné členy:   ,,Štúr kodifikoval spisovný jazyk Slovákov.“
    a) Štúr −  ______________________________________________________________ 
    b) kodifikoval −  ___________________________________________________________
    c) spisovný − __________________________________________________________
    d) jazyk − ______________________________________________________________
    e) Slovákov − _____________________________________________________________

11. Napíšte  literárny druh uvedených žánrov:
     a) bájka:  _______________________          
     b) román: ________________________       
     c) komédia: _____________________  
     e) tragédia: ________________________ 
     f) sonet: __________________________                                                                                                                      

Hodnotiteľ: .............................................                           Spolu ........................... bodov                  


TEST NA PRIJÍMACIE SKÚŠKY ZO SJL – KĹÚČ SPRÁVNYCH ODPOVEDÍ
1. Doplňte chýbajúce písmená a interpunkčné znamienka
     Štátna hymna  Slovenskej republiky sa volá Nad Tatrou sa blýska a má dve slohy. Text  tejto piesne napísal štúrovský básnik Janko Matúška na nápev slovenskej  ľudovej pesničky. Slová dolnokubínskeho rodáka si nôtili  mladí štúrovci,  ktorí na protest proti prepusteniu Ľudovíta Štúra z bratislavského lýcea  odišli z Bratislavy do Levoče. Neskôr ju hrdo spievali slovenskí dobrovoľníci počas revolúcie v štyridsiatych rokoch 19. storočia. Aj preto je naša hymna súčasťou slovenskej histórie. Keď sa hrá,  mali by sme jej vzdať primeranú  úctu. 
                                                                                                                         Počet bodov: (10)
2. Z uvedeného textu nevyplýva, že
    a) hymna vznikla počas cesty prívržencov Ľ. Štúra na ich nové pôsobisko.   
    b) hudobná časť našej hymny bola pôvodne ľudová pieseň.
    c) autor hymny pochádzal z Oravy.
    d) text hymny je rozdelený na 2 strofy.                                                                        (1)                                                                                                         
3. Určte 3 básnikov, ktorí patria do romantickej štúrovskej generácie.
     a) Samo Chalupka             b) Daniel Hevier               c) Miroslav Válek
     d) Andrej Sládkovič          e) Milan Rúfus                   f) Ján Botto                              (1)
4. Určte jazykový štýl textu našej štátnej hymny.
    a) administratívny      b) hovorový       c) náučný       d) umelecký      e) rečnícky       (1)                                    
5. V tvorbe štúrovských básnikov sa najčastejšie uplatňoval rým so schémou AA BB.  
     Napíšte jeho názov.             Združený                                                                         (1)
6. Určte, aký umelecký prostriedok sa uplatňuje v tomto verši našej národnej  hymny:
    ,,Už Slovensko vstáva, putá si strháva.“
     a) anafora      b) epiteton      c) personifikácia     d) prirovnanie    e) básnická otázka   (1)                                 
7. Vyberte slovo, ktoré nie je súčasťou synonymického radu.
     a) mince            b) železá            c) putá            d) okovy        e) reťaze                         (1)                                          
8. Akým jazykovým prostriedkom je  veta: ,,Ako sa do hory volá, tak sa z hory  ozýva.“
     a) frazeologizmus     b) termín      c) archaizmus      d) poetizmus     e) neologizmus    (1)                            
9.  Určte slovné druhy a gramatické kategórie slov v danom úryvku − ,,hromy divo bijú“.
      hromy – podstatné meno, mužský rod, množné číslo (plurál), nominatív, vzor dub      (5)
      divo -     príslovka  spôsobu                                                                                             (1)            
      bijú -     sloveso,  3. osoba, množné číslo (plurál), prítomný čas, oznamovací spôsob,  
                   nedokonavý vid, činný rod                                                                                 (7)
                          
10.  V danej vete určte vetné členy:   ,,Štúr kodifikoval spisovný jazyk Slovákov.“
    a) Štúr −  podmet
    b) kodifikoval −  prísudok
    c) spisovný – zhodný prívlastok
    d) jazyk − predmet
    e) Slovákov – nezhodný prívlastok                                                                                   (5)
11. Napíšte  literárny druh uvedených žánrov:
     a) bájka:  epika            
     b) román: epika      
     c) komédia: dráma
     e) tragédia: dráma
     f) sonet: lyrika                                                                                                                   (5)
                                                                                                               Počet bodov spolu: 40                                                                                                
                                 
